Farven forsvinder for det meste ved første vask. Ligesom al andet snavs gælder det, at jo hurtigere du vasker, desto bedre. Vi anbefaler at du ifører dig tøj, som du ikke har noget imod bliver farvet. Hvis du ønsker at bevare farverne på dit løbetøj, kan du sprøjte eddike på og stryge det. Med tiden vil farven forsvinde i vask. For mere info om vaskeidéer og tips – læs videre!

Inden The Color Run

Hvis du har lyst farvet/afbleget hår, eller lyse striber, er det en god idé at putte lidt olie i håret inden løbet. Dette hjælper til at afholde farven fra at sætte sig fast i dine lyse lokker. Kokosnødolie eller olivenolie virker bedst, men en god ’leave-in’ balsam kan også bruges. Der findes forskellige hårtyper, som derfor reagerer forskelligt på farven… især lysnet eller farvet hår tager imod farvepulveret og især pink og blåt farvepulver er kendt for at sætte sig i blond hår i et par dage.

Hvis du vil være sikker på at slippe for farvet hår efter løbet, kan du sætte håret op i en hestehale og evt. bære et tørklæde! Du kan bruge det til at dække dit hår og din mund i farvezonerne, eller endda som klud til at vaske farverne af efter løbet. Uanset hvordan du vælger at bruge det, er det ret nyttigt at medbringe til The Color Run.

Hvis man går efter at få så meget farvepulver på sig som muligt, er det en god idé at bære briller. Solbriller og svømmebriller er gode til at undgå, at få farvepulver i øjnene.

Selvom farven forsvinder med tiden, når det bliver vasket, er det nok en god idé at lade dine dyreste løbesko blive hjemme sammen med dine dyre hvide ruskinds bukser.

Efter The Color Run

Du har lige gennemført de skøreste 5 km i dit liv. Tillykke! Du fortjener en lur, men ikke helt endnu. Brug et par minutter på at vaske farvepulveret af, ellers ender det med at være alle vegne i dit hjem.

Børst så meget tørt pulver af som muligt, før du får vand på dig. Udnyt vindblæserne ved målstregen – det hjælper.

Hårvask: Børst det løse pulver ud af håret og red igennem. Skyl olien/balsammen, som du tilføjede dit hår før løbet, ud af håret med koldt vand. Derefter kan du vaske håret som normalt. Der kan stadig være rester af farve efter første vask, især pink, men det forsvinder som regel efter et par vaske mere. Brug evt. resterne af de sjove farver som en samtalestarter, så du kan fortælle om dine fede oplevelser til The Color Run.

Hvis farven stadig sidder i håret efter flere hårvaske, kan en blanding af bagepulver og sulfo hjælpe.

Farven forsvinder nok ikke 100% fra din hvide bomulds T-shirt, men det skal du være stolt af – det er et minde om en sjov dag! Fjern al overskydende pulver før du hælder vand på. Vask det du har haft på til The Color Run separat og i koldt vand.

Vores farvepulver elsker nogen mere end andre. Hvis du er én af dem hvor farven sidder fast, kan du betragte dig selv som én af de få heldige! En gang imellem når du kigger ned på dine løbesko og ser en lille farvet plet, kan du tænke tilbage på The Color Run med et smil, og blive mindet om os. Med tiden vil al farven forsvinde, indtil næste år…..